**Skrátený postup krokov ako venovať 1,2 alebo 3 % zo zaplatenej dane našej škole**

**Postup pre fyzické osoby - zamestnancov**

**1**. Do 15.2.2021 požiadajte svojho zamestnávateľa o vykonanie ročného zúčtovania zaplatených preddavkov na daň za rok 2020

**2**. Požiadajte zamestnávateľa, aby Vám vystavil tlačivo Potvrdenie o zaplatení dane z príjmov zo závislej činnosti (V2Pv18\_P) – len toto tlačivo bude akceptovať daňový úrad. Z tohto Potvrdenia si viete zistiť dátum zaplatenia dane (v prípade nedoplatku je dátum uvedený na potvrdení, v prípade preplatku je to dátum 31.3.2021) a vypočítať sumu výšky 2% alebo 3% percent z dane: tzn. suma z riadku 24 x 0,02(0,03)

2% z Vašej zaplatenej dane – ide o maximálnu sumu, ktorú môžete poukázať v prípade, že ste v roku 2020 neboli dobrovoľníkom, alebo ste dobrovoľnícky odpracovali menej ako 40 hodín. Minimálna výška tejto sumy je 3€.

3% zo svojej zaplatenej dane – týka sa len osôb, ktoré v roku 2020 dobrovoľnícky odpracovali minimálne 40 hodín. Potvrdenie o tom od organizácie, v ktorej ste pôsobili, je povinnou prílohou k vyhláseniu a potvrdeniu o zaplatení dane.

**3**. Vyplňte Vyhlásenie o poukázaní podielu zaplatenej dane z príjmov fyzickej osoby (V2Pv18\_1) rodné číslo, dátum narodenia , celý I. oddiel,. II. oddiel je už predvyplnený pre nadáciu, ktorá poukáže percentá pre našu školu a dátum a podpis. Tlačivo Vyhlásenia si stiahnete tu:

**Originály** oboch týchto tlačív, teda Vyhlásenie spolu s Potvrdením, doručte do 20.4.2021 do školy. Škola ich zašle na príslušný daňový úrad podľa Vášho bydliska. Ak odovzdáte potvrdenie a vyhlásenie priamo na daňovom úrade, doručte škole fotokópiu z potvrdenia a vyhlásenia do školy, inak si nemôžeme nárokovať sumu z 2% z Nadácie. Suma zostane Nadácii.

**Postup pre právnické osoby**

Vypočítajte si 1,0 % (2%) z dane z príjmov právnickej osoby. Je to maximálna suma, ktorú môžete poukázať v prospech prijímateľa/prijímateľov. Môžete poukázať aj menej ako 1,0% (2 %), musí však byť splnená podmienka minimálne 8 € na jedného prijímateľa.

V prípade, že právnická osoba (firma) v roku 2020 až do termínu na podanie daňového priznania a zaplatenie dane v roku 2021 (zvyčajne do 31. 3. 2021) NEDAROVALA financie vo výške minimálne 0,5 % z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,0 % z dane. V daňovom priznaní vyznačí, že poukazuje iba 1,0 % z dane.

V prípade, že právnická osoba (firma) v roku 2020 až do termínu na podanie daňového priznania a zaplatenie dane v roku 2021 (zvyčajne do 31. 3. 2021) DAROVALA financie vo výške minimálne 0,5 % z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2 % z dane. V daňovom priznaní označí, že poukazuje 2 % z dane (tak ako po minulé roky).

**V daňovom priznaní pre právnické osoby – časť VI. sú už uvedené kolónky na poukázanie 1,0% (2 %) z dane v prospech 1 prijímateľa.**

**IČO: 37900706**

**Právna forma: nadácia**

**Obchodné meno: Nadácia Spoločne pre región**

**Sídlo: Framborská 12, 010 01 Žilina**

Ak súhlasíte so zaslaním údajov (obchodné meno alebo názov, sídlo a právna forma), zaškrtnite súhlas so zaslaním údajov. Táto kolónka je v časti VI. daňového priznania.

Riadne vyplnené daňové priznanie doručte v lehote, ktorú máte na podanie daňového priznania, na daňový úrad (zvyčajne podľa Vášho sídla).

Po kontrole údajov a splnení všetkých podmienok (podanie daňového priznania a zaplatenie dane do 31.3.2021) má daňový úrad zákonnú lehotu 90 dní na to, aby previedol sumy, ktoré ste poukázali, v prospech Vami vybraných prijímateľov.

**Škole doručte do 30.5.2021 fotokópiu alebo scan strany (zsbudatin@zsbudatin.sk) z daňového priznania PO, kde je uvedený príjemca 2% z daní. Bez fotokópie strany z daňového priznania nebude suma poukázaná našej škole ale zostane Nadácii.**

***Ďakujeme***